**Valitusosoitus**

Tähän päätökseen tyytymätön saa yliopistolain (558/2009) 83 §:n nojalla hakea siihen valittamalla muutosta.

**Valitus tehdään Helsingin hallinto-oikeuteen:**

Posti- ja käyntiosoite: Radanrakentajantie 5, 00520 HELSINKI

Puhelin: +358 (0) 29 56 42000

Telefax: +358 (0) 29 56 42079

Sähköposti: helsinki.hao@oikeus.fi

Aukioloaika: arkisin klo 8 - 16.15

**Valitusaika**

Valitus on tehtävä kolmenkymmenen päivän kuluessa päätöksen tiedoksisaannista. Valitusaikaa laskettaessa tiedoksiantopäivää ei oteta lukuun. Valituskirjelmä on toimitettava valitusajan kuluessa valitusviranomaiselle.

Tiedoksisaantipäivä lasketaan seuraavasti:

* jos päätös on luovutettu asianomaiselle asiamiehelle tai lähetille, tiedoksisaantipäivä ilmenee päätöksessä olevasta leimasta
* jos päätös on lähetetty postitse saantitodistusta vastaan, tiedoksisaantipäivä ilmenee saantitodistuksesta
* jos päätös on postitettu tavallisena kirjeenä, sen katsotaan tulleen tiedoksi seitsemäntenä päivänä postituspäivästä, jollei muuta ilmene

**Valituksen sisältö**

Valitus tehdään kirjallisesti. Valituskirjelmässä, joka on osoitettava valitusviranomaiselle, on ilmoitettava:

1. päätös, johon haetaan muutosta;
2. miltä kohdin päätökseen haetaan muutosta ja mitä muutoksia siihen vaaditaan tehtäväksi;
3. perusteet, joilla muutosta vaaditaan; sekä
4. postiosite ja puhelinnumero, johon asiaa koskevat ilmoitukset valittajalle voidaan toimittaa.

Jos valittajan puhevaltaa käyttää hänen laillinen edustajansa tai asiamiehensä tai jos valituksen laatijana on joku muu henkilö, valituskirjelmässä on ilmoitettava myös tämän nimi ja kotikunta tai oleskelukunta.

Valittajan, laillisen edustajan tai asiamiehen on allekirjoitettava valituskirjelmä.

**Valituksen liitteet**

Valituskirjelmään on liitettävä:

1. päätös, johon haetaan muutosta valittamalla, alkuperäisenä tai jäljennöksenä;
2. todistus siitä, minä päivänä päätös on annettu tiedoksi, tai muu selvitys valitusajan alkamisen ajankohdasta;
3. asiakirjat, joihin valittaja vetoaa vaatimuksensa tueksi, jollei niitä ole aikaisemmin toimitettu viranomaiselle; sekä
4. asiamiehen valtakirja.

**Valituksen tekemisessä noudatetaan hallintolainkäyttölakia (586/96).**

**Valituskirjelmän toimittaminen perille**

Valituskirjelmän voi valittaja itse tai hänen valtuuttamansa asiamies. Sen voi omalla vastuullaan lähettää myös postitse, telekopioina, sähköpostina tai lähetin välityksellä. Valituskirjelmä on jätettävä niin ajoissa, että se ehtii perille valitusajan viimeisenä päivänä ennen aukioloajan päättymistä. Hallinto-oikeuden kirjaamon aukioloaika on arkisin 8.00-16.15.

**Oikeudenkäyntimaksu**

Valittajalta peritään hallinto-oikeudessa oikeudenkäyntimaksu 89 euroa tuomioistuinten ja eräiden oikeushallintoviranomaisten suoritteista perittävistä maksuista annetun lain (701/1993) ja valtioneuvoston asetuksen (925/2008) nojalla.

Oikeudenkäyntimaksua ei hallinto-oikeudessa peritä sosiaaliasioissa, julkisoikeudellista palvelussuhdetta koskevissa asioissa, vaaleja koskevissa asioissa eikä verotusta, kunnallisverosta vapauttamista, valtion avustuksia tai julkista maksua koskevissa asioissa. Oikeudenkäyntimaksua ei peritä muissakaan asioissa, jotka on laissa säädetty maksuttomiksi. Oikeudenkäyntimaksua ei peritä myöskään, jos hallinto-oikeus muuttaa päätöstä muutoksenhakijan eduksi tai jos muutoksenhakija on ja on asianmukaisesti todettu varattomaksi ja asia koskee hänen etuaan tai oikeuttaan.